Galileo ja esimene tähesõda
Galileo pani aluse tänapäevasele teadusele. Ta ehitas loendamatu hulga seadmeid ja viis avalikult läbi katseid. Ta avastas tuhandeid asju: Kuu mäed ja Jupiteri kaaslased ja päikeseplekid.
Selles raamatus räägib Galileo ise oma elust poisikese, noormehe ja kangekaelse vanamehena. Ta elas Itaalias 16. sajandi lõpul ja 17. sajandi algul, sõdade, katkude ja ebausu ajal. Tal oli mõjukaid sõpru ja vaenlasi. Kaitstes oma ideid, oleks ta peaaegu lõpetanud tuleriidal. See oli tõeline sõda, kus tema oli tähtede poolel.
Mis selles raamatus on…
Olen mina, Galileo Galilei, jutustaja.
On minu lapsepõlv Pisa torni varjus.
On mu õpingud, mu leiutised, mu armastus muusika ja hea söögi vastu.
On minu truu teleskoop.
On mu raamatud ja arvamused Maa, Päikese ja Universumi kohta.
On Püha Inkvisitsioon.
On minu vaim, mis saadab teid universumi vallutamisel.
„Galileo” on kolmas raamat suurvaimudest kõnelevas sarjas, kus kogu maailmas tuntud teadlased, mõtlejad, ja leiutajad jutustavad minavormis oma elust ja tööst. Raamat on kirjutatud lastepäraselt ja päevikuna ning rikkalikult illustreeritud. Keerulisemaid sõnu aitab mõista ja meelde jätta viimastel lehekülgedel toodud praktiline sõnaraamat.
8.00€
Laos